Gotthard Bolte
Gotthard Bolte (* 5. januara 1869 w Barlinju, † 22. měrca 1928 w Wětošowje) jo był nimski faraŕ, pśijaśel Serbow. Wón jo był roźony bratš nimskego literarnego historikarja a bajowědnika Johannesa Bolte[1].
Wón jo se naroźił w Barlinju ako syn mólarja. Ako młody kandidat jo pśišeł do Bórkow, źož jo źěłał gromaźe z fararjom Mětom Korjeńkom. Tam jo teke nawuknuł serbski. W lěśe 1898 su jogo pówołali ako fararja do Brjazyny. Jo se wobźělił na głownej zgromaźinje Maśice Serbskeje w Chóśebuzu 9. junija 1898.[2]. W 1902 w Časopisu Maćicy Serbskeje wón jo wózjawił rěcywědny pśinosk, w kótarymž jo podał swójźbne mjenja, wupisane z Brjazyńskich cerkwinskich knigłow. Wót 1910 jo był pówołany ako faraŕ do Wětošowa, źož jo źěłał až do swójeje smjerśi w 1928.
PublikacijeWobdźěłać
- 1902: Swójbne a ležownostne mjena Brjazynskeje wosady w Delnjej Łužicy, [w:] Časopis Maćicy Serbskeje, 1902, z. I, b. 141-143.
ŽrědłaWobdźěłać
LiteraturaWobdźěłać
- Bratša Bolte, [w:] Gerat Hantška, Naše korjenje. K stawiznam a kulturje Dolneje Łužyce. Publicistika 1954-1983, pśeł. do dolnoserbšćiny Wylem Bjero, Budyšyn 1985, b. 352-355.
- Gerat Hantška: Bolte, Gotthard. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, b. 63-64
dan_Latn szl_Latn szl_Latn hrv_Latn pol_Latn knc_Latn ltg_Latn szl_Latn szl_Latn